*Må ikke forveksles med Faxe*

Havnen i Faxe Ladeplads.
Faxe Å.
**Faxe Ladeplads** eller **Fakse Ladeplads** er en by på Sydsjælland, i Faxe kommune, Region Sjælland, med 2 901 innbyggere i januar 2019. Faxe Ladeplads ligger ca 5 km sørøst for Faxe, og Sekundærrute 209 passerer nord og vest for byen. Europavei 47 passerer noen km øst for byen.. Faxe Ladeplads er en havneby, som ligger ved Faxe bugt, og både industrihavn, fiskehavn, lystbåthavn og mange strender.

Navn og etymologi
-----------------

Faxe Ladeplads het tidligere Hylleholt og Fakse Ladeplads. Navnet Hylleholt ble brukt på 1500-tallet, og byen fikk nåværende navn da Vemmetofte kloster og grevskapet Bregentved i 1862-64 anla en havn her, som skulle fungere som lasteplass (*ladeplass*) for kalk produsert i Faxe kalkbrudd. Navnet faxe kommer av gammeldansk *fax*, som betyr *manke*, dvs skogvokst.

Geografi og klima
-----------------

Byen ligger ca 9 meter over havet. Gjennomsnittstemperaturen er 8,4°C gjennom året, med gjennomsnitt i august på 16,6°C som den varmeste måneden og 0,3°C i februar som den kaldeste måneden. Gjennomsnittlig nedbør er 577 mm, og den tørreste måneden er februar med 30 mm og den våteste er juli med 62 mm gjennomsnittlig nedbør.

Historie
--------

Hylleholt stammer fra tilbake til 1500-tallet. Landsbyen ble «utskiftet» i 1808, slik at gårdene fikk egen jord. Vemmetofte kloster og grevskapet Bregentved anla i 1862-64 en havn her, for å motta kalk produsert i Faxe kalkbrudd. Litt lenger øst ble også Rosendals Havn anlagt i 1870. Hylleholt kirke sto ferdig i 1878, og jernbanen kom hit i 1879, da Østbanen fra Køge til Hårlev ble anlagt videre til Fakse Ladeplads, (Faxe Ladeplads St). 

Fra 1902 til 1968 var byen hovedby i tidligere Hylleholt kommune. 

Befolkningsutvikling:

| År | Antall innbyggere |
| --- | --- |
| 1970 | 1.801 |
| 1976 | 1.919 |
| 1981 | 2.111 |
| 1986 | 2.205 |
| 1990 | 2.539 |
| 1996 | 2.671 |
| 2000 | 2.738 |
| 2004 | 2.792 |
| 2008 | 2.906 |
| 2010 | 2.902 |
| 2019 | 2.901 |

Faxe Ladeplads i dag
--------------------

Faxe Ladeplads er en utpreget havneby, omgitt av skog og strender. Vest for byen ligger *Dyrehaven* og *Feddet*, som er populære naturområder. Dyrehaven er preget av høye eiketrær, og har to gravhauger. Skogen går helt ut til kysten, der en klippe danner grensen mot Faxe Bugt, og gir utsikt mot Feddet, Jungshoved, Stevns og Møn. 

Hylleholt skole ble tatt i bruk i 1878, og het i starten Strandskolen. Faxehus Efterskole har cirka 100 elever, og holder til i et gammelt badehotell, bygget i 1908.

Hylleholt skole ble grunnlagt i 1878. De første årene ble den omtalt som Strandskolen på grunn av byens beliggenhet ved stranden.

I 1975 startet byggingen av ny skole på Dannebrogsvej 1, på grunn av den gamle skolens manglende modernisering, utvidelsesmuligheter og at skolen var svært kostbar å varme opp.

Faxehus Efterskole  og Waldemarsbo Efterskole som ligger i Faxe Ladeplads.

Faxehus Efterskole startet i Strandstræde 3, i 1980, i Faxe Ladeplads. Bygningene ble bygget i 1908 og fungerte som en badeby. 

Waldemarsbo Efterskole startet på Hylleholtvej 6, i 1979 i Faxe Ladeplads.

Referanser
----------

1. ↑  Statistikbanken - *Folketal 1. januar efter byområder og landdistrikter og tid - Faxe Ladeplads*, besøkt 30. juni 2019.
2. ↑  Google Maps - *Faxe Ladeplads*, besøkt 30. juni 2019.
3. ↑  Den Store Danske - *Faxe*, besøkt 30. juni 2019.
4. ↑  Geonames.com - *Faxe Ladeplads*, besøkt 30. juni 2019.
5. ↑  Climate-data.org - *Faxe Ladeplads*, besøkt 29. juni 2019.
6. ↑  Faxehus Efterskole - *Hverdagen*, besøkt 30. juni 2019.
7. ↑
8. ↑
9. ↑
10. ↑
11. ↑
12. ↑

Eksterne lenker
---------------

* (da) Faxe kommune
* (da) Den Store Danske - Faxe Ladeplads
* (en) Faxe Ladeplads (Sydsjælland) – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store Danske Encyklopædi **·** VIAF **·** GND **·** GeoNames
 |

Portal: Danmark